Na temelju članka 39. Zakona o elektroničkim medijima („Narodne novine“, br. 111/21, 114/22) i članka 65.a Statuta Grada Buje-Buie (“Službene novine Grada Buja”, broj 11/09, 05/11, 11/11, 03/13, 05/18, 19/18-pročišćeni tekst i 04/21), Gradonačelnik Grada Buja-Buie, raspisuje

**JAVNI POZIV**

za financiranje programskih sadržaja elektroničkih medija u 2024. godini

1. **PREDMET JAVNOG POZIVA**

Predmet Javnog poziva je prikupljanje prijava za financiranje programskih sadržaja elektroničkih medija u 2024. godini.

Sukladno odredbama Zakona o elektroničkim medijima (NN 111/21 i 114/22), elektronički mediji su audiovizualni programi, radijski programi i elektroničke publikacije.

Pod programskim sadržajima podrazumijevaju se medijske objave od interesa za Grad Buje-Buie i njegove stanovnike, a odnose se na informacije od javnog značaja (društvenog, gospodarskog, komunalnog i sl.).

Svrha dodjele financijskih potpora je objava kvalitetnih programskih sadržaja i informacija od interesa za Grad Buje-Buie i njegove stanovnike a koji obuhvaćaju sljedeće teme:

• ostvarivanje prava građana na javno informiranje vezano uz rad i aktivnosti Grada Buja- Buie, komunalnih društava, ustanova, institucija, udruga, gospodarskih i drugih subjekata te općenito tema i događaja s područja Grada Buja-Buie,

• poticanje multikulturalnosti, dvojezičnosti, kulturne raznolikosti te njegovanje tradicije i baštine na području Grada Buja-Buie,

• poticanje društvenog i javnog života na području Grada Buja-Buie,

• razvoj odgoja i obrazovanja, znanosti, sporta i civilnog društva na području Grada Buja-Buie,

• promicanje i poticanje gospodarskih tema, afirmacija bujskih gospodarstvenika i poduzetnika,

• promicanje ravnopravnosti spolova te svih oblika ljudskih prava i interesa društveno ugroženih skupina na području Grada Buja-Buie,

• poticanje stvaralaštva na lokalnim narječjima hrvatskoga i talijanskog jezika,

• zaštita okoliša i zdravlja građana na području Grada Buja-Buie.

1. **UVJETI ZA PRIJAVU NA JAVNI POZIV**

Na Javni poziv se mogu prijaviti nakladnici koji sukladno čl. 38. Zakona o elektroničkim medijima (NN br. 11/21 i 114/22), obavljaju djelatnost pružanja audio i/ili audiovizualnih medijskih usluga te usluga elektroničkih publikacija i upisani su najmanje tri godine u sudski ili drugi odgovarajući registar u Republici Hrvatskoj.

II.1. Medijske usluge televizije i radija

Podnositelji prijave na javni poziv mogu biti fizičke i pravne osobe koje su dobile koncesiju te sklopile ugovor o koncesiji na lokalnoj ili regionalnoj razini u skladu sa Zakonom o elektroničkim medijima i Zakonom o koncesijama.

II.2. Nakladnici elektroničkih publikacija

Elektroničke publikacije su urednički oblikovani, proizvedeni ili prikupljeni medijski sadržaji koji putem interneta objavljuju pružatelji usluga elektroničkih publikacija u svrhu javnog informiranja, zabave i obrazovanja. Na javni poziv se mogu prijaviti pružatelji koji su upisani najmanje tri godine od dana prijave na javni poziv u Upisnik pružatelja elektroničkih publikacija koje vodi Agencija za elektroničke medije.

Ovim javnim pozivom dodjeljuju se sredstva za 2024. godinu u iznosu do ukupno maksimalno 15.000,00 eura (s PDV-om), od čega do 6.000,00 eura (s PDV-om) za medijske usluge televizije i radija i do maksimalno 9.000,00 eura (s PDV-om) za nakladnike elektroničkih publikacija.

Pravo na dodjelu financijskih sredstava ne mogu ostvariti nakladnici:

- koji se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna

- koji su u likvidaciji ili stečajnom postupku

- koji imaju nepodmirenih obveza prema državnom proračunu i Gradu Buje-Buie

1. **KRITERIJI ZA OCJENU PRIJAVLJENOG PROJEKTA/ PROGRAMA I**

**DODJELU FINANCIJSKIH SREDSTAVA**

Kriteriji temeljem kojih će se utvrđivati prednost prijavljenog projekta/programa su:

|  |  |  |
| --- | --- | --- |
|  | **KRITERIJ** | **BROJ**  **BODOVA** |
| **1.** | Kvaliteta, kreativnost, inovativnost, autorski pristup u osmišljavanju i objavljivanju programskih sadržaja od interesa za Grad Buje-Buie i njegove građane. | **0-10** |
| **2.** | Kvantiteta i dinamika objava programskih sadržaja od interesa za Grad Buje-Buie i njegove stanovnike. Lokalni karakter programskog sadržaja (praćenje događaja na području grada), usmjerenost na potrebe i interese građana Grada Buja-Buie i uključenost građana u predložene programske sadržaje | **0-10** |
| **3.** | Raspoloživost pružatelja medijskih usluga za adekvatno praćenje događanja i drugih izvora informacija za objavu programskih sadržaja s područja Grada Buja-Buie. Prethodno iskustvo i suradnja s Gradom Buje-Buie. | **0-10** |
| **4.** | Doseg pružatelja medijskih usluga – gledanost / slušanost / čitanost s obzirom na pokrivenost područja koncesije radija ili istraživanja gledanosti, slušanosti, praćenja medija. | **0-10** |
| **5.** | Dostupnost objavljenih programskih sadržaja na internetu i društvenim mrežama | **0-10** |

1. **SADRŽAJ PRIJAVE NA JAVNI POZIV**

Prijava na Javni poziv se podnosi putem Obrasca prijave (u prilogu) koji mora biti uredno ispunjen te potpisan i ovjeren službenim pečatom. Uz obrazac je potrebno priložiti dokumentaciju kojom se dokazuje ispunjavanje uvjeta iz točke II. ovog poziva. Obrazac prijave može se preuzeti na službenoj internetskoj stranici Grada Buja-Buie: www.buje.hr

1. **ROK ZA PODNOŠENJE PRIJAVE**

Rok za podnošenje prijave je 8 dana od dana objave ovoga Javnog poziva na internetskoj stranici Grada Buja-Buie, odnosno od 29. siječnja do zaključno 08. ožujka 2024. godine u 12.00 sati, kada prijava mora biti zaprimljena u pisarnici Grada Buja-Buie, neovisno od načina dostave prijave.

Prijave ponuda šalju se preporučenom poštom na adresu: Grad Buje-Buie, Istarska 2, 52460 Buje-Buie, ili se predaju neposredno u pisarnici Grada Buja-Buie, Istarska 2, s naznakom: „Prijava za financiranje pružatelja usluga programskih sadržaja elektroničkih medija u 2024. godini – Ne otvaraj“.

Neće se razmatrati ponude predane izvan roka određenog Javnim pozivom, nepotpune ponude i ponude podnositelja koji ne zadovoljavaju uvjete Javnog poziva. Broj i iznos dodijeljenih potpora bit će usklađen s raspoloživim proračunskim sredstvima Grada Buja-Buie.

Zaprimljene ponude otvara i ocjenjuje Povjerenstvo za otvaranje ponuda po javnom pozivu, koje imenuje Gradonačelnik Grada Buja-Buie.

Gradonačelnik Grada Buja-Buie donosi Odluku o odabiru pružatelja medijskih usluga elektroničkih medija.

1. **REZULTATI JAVNOG POZIVA I POTPISIVANJE UGOVORA**

Rezultati javnog poziva bit će objavljeni na internetskoj stranici Grada Buja-Buie (www.buje.hr ) u roku od pet (5) dana od donošenja Odluke Gradonačelnika o odabiru.

Zaprimljene prijave na javni poziv se ne vraćaju.

Prijavitelji imaju pravo na prigovor na Odluku o dodjeli financijskih sredstava. Rok za podnošenje prigovora je 3 (tri) dana od objave Odluke o dodjeli financijskih sredstava na mrežnim stranicama Grada Buja-Buie.

O prigovoru odlučuje Gradonačelnik.

Odabrani pružatelji medijskih usluga sklopit će s Gradom Buje-Buie ugovor o financiranju programskih sadržaja, kojim će se regulirati međusobna prava i obveze (dinamika, visina, rok i način isplate; količina, vrsta i način objave programskih sadržaja koji su predmet ugovora; način izvještavanja o objavama programskih sadržaja koji su predmet ugovora). Sve dodatne informacije mogu se dobiti na e-mail: m.sinkovic@buje.hr.

KLASA: 614-06/24-01/01

URBROJ: 2163-2-01/1-24-1

Buje-Buie, 29. veljače 2024.

GRADONAČELNIK

Fabrizio Vižintin